Francisco Javier Nuño y Guerrero

**Francisco Javier Nuño y Guerrero** (1905–1983) var en mexikansk katolsk biskop av San Juan de los Lagos.
## Liv og virke
### Prest
Francisco Javier Nuño y Guerrero ble etter studier blant annet som alumnus i Roma ved Pontificio Colegio Pío Latino Americano, presteviet for erkebispedømmet Guadalajara den 7. april 1928.

### Koadjutorbiskop av Zacatecas
Den 10. juli 1951 utnevnte pave Pius XII ham til titulærbiskop av *Syedra* og koadjutorbiskop av Zacatecas. Erkebiskopen av Guadalajara, José Garibi y Rivera, ordinerte ham til biskop den 15. august samme år. Medkonsekratorer var den emeriterte erkebiskop av Monterrey, José Guadalupe Ortíz y López, og biskopen av Colima, Ignacio de Alba y Hernández. 
### Biskop av Zacatecas
Francisco Javier Nuño y Guerrero ble biskop av Zacatecas deb 5. desember 1951, og etterfulgte dermed avdøde Ignacio Placencia y Moreira. 
### Koadjutorerkebiskop av Guadalajara
Den 18. desember 1954 utnevnte Pius XII ham til titulærerkebiskop av *Garella* og koadjutorerkebiskop av Guadalajara. Innsettelsen hans fant sted den 10. april 1955. I Guadalajara slo monsignor Nuño rot og vant mange menneskers hengivenhet, ettersom aktivitetene hans var svært varierte: han hørte skriftemål, ga veiledning til ordenssøstre og forkynte med urokkelig vennlighet.

Francisco Javier Nuño y Guerrero deltok i den første sesjone i Det andre Vatikankonsil.

### Biskop-erkebiskop av San Juan de los Lagos
Den 25. mars 1972 utnevnte pave Paul VI ham til den første biskop av San Juan de los Lagos, med personlig tittel som erkebiskop. Innsettelsen hans fant sted den 29. juni samme år.

Mngr. Nuños erfaring var umiddelbart tydelig i hans nye bispedømme, hvor han spesielt fremmet kateketisk undervisning og hengivenhet til Jomfru Maria, også med tanke på at San Juan de los Lagos er et mariansk bispedømme. I 1976, da han feiret sitt sølvjubileum som biskop, oppfordret han til evangeliseringsdager i sognene, sentrert rundt katekismen og Bibelen i stedet for feiringer.

Den 10. januar 1981 godtok pave Johannes Paul II erkebiskop Francisco Javier Nuño y Guerreros alderbetingede avskjedssøknad. Han flyttet tilbake til hjembyen Guadalajara og bodde i huset sitt på Avenida México, med den eldste av sine tre nieser.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop Jose Maria Ignacio Montes de Oca y Obregón (1840-1921) *1871
* Erkebiskop Próspero María Alarcón y Sánchez de la Barquera (1827-1908) *1892
* Erkebiskop Francisco Orozco y Jiménez (1864-1936) *1902
* Kardinal José Garibi y Rivera (1889-1972) *1930
* Erkebiskop *Francisco Javier Nuño y Guerrero* (1905-1983) *1951

## Referanser